 Z A P I S N I K

1. (konstituirajuće) sjednice Vijeća Mjesnog odbora Klaka 
održane 23. lipnja 2021.




	Sjednica se održava u Kulturnom centru Dubrava,  Dubrava 51a, s početkom u 15,00 sati.
	
           Nakon intoniranja himne Republike Hrvatske te odavanja počasti svim palim hrvatskim braniteljima i civilnim žrtvama Domovinskog rata minutom šutnje i kraćeg pozdravnog govora, konstatirana je  nazočnost svih članova Vijeća.

	
	Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća      Mjesnog odbora Klaka
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi





NAZOČNI IZABRANI ČLANOVI  VIJEĆA:

	1. Toma Kukoč					
            2. Hrvoje Telišman               
            3. Petra Horvat                                          
	4. Nada Dominić Netz                                                   
	5. Antonio Berišić                     
	6. Marko Ivandić                        
7. Domagoj Cindrić                
	8. Lidija Katalinić Špoljarić  
	9. Saša Neuberg                       



OSTALI NAZOČNI:

	
	- Nataša Zadro, stručni referent za rad tijela mjesne samouprave


Predsjedava Toma Kukoč  kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedatelj konstatira da je nazočno devet izabranih članova od ukupno devet  članova Vijeća, što znači da Vijeće može pravovaljano odlučivati, te otvara sjednicu.



Ad 1. Osnivanje i izbor Mandatnog povjerenstva

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave – Vijeće jednoglasno, donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Klaka (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika:  Hrvoje Telišman;
	za članove:       1.  Saša Neuberg i
			  2. Marko Ivandić.


	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.



Ad 2. Izvješće Mandatnog povjerenstva o provedenim izborima za članove Vijeća Mjesnog odbora Klaka 

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave, Vijeće jednoglasno, donosi


ZAKLJUČAK
o verifikaciji mandata članovima Vijeća Mjesnog odbora Klaka 

1. Prihvaća se izvješće Mandatnog povjerenstva o provedenim izborima  za članove  Vijeća Mjesnog odbora Klaka  s prijedlogom za verifikaciju mandata članovima Vijeća. 

2.  Verificiraju se mandati sljedećim članovima Vijeća: 

	1. Toma Kukoč	            MOŽEMO!, ZAGREB JE NAŠ, NL, ORaH, ZA GRAD				
            2. Hrvoje Telišman               MOŽEMO!, ZAGREB JE NAŠ, NL, ORaH, ZA GRAD

            3. Petra Horvat                     MOŽEMO!, ZAGREB JE NAŠ, NL, ORaH, ZA GRAD
                                            
	4. Nada Dominić Netz           MOŽEMO!, ZAGREB JE NAŠ, NL, ORaH, ZA GRAD
                                            
	5. Antonio Berišić                  HDZ, HSLS, HSU  
 
	6. Marko Ivandić                    HDZ, HSLS, HSU  
 
7. Domagoj Cindrić                DP, ZELENA LISTA                                                                                                       

	8. Lidija Katalinić Špoljarić  „365 STRANKA RADA I SOLIDARNOSTI“

	9. Saša Neuberg                       SDP

	
	3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedatelj obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
              Prijedlog – da se za predsjednika izabere Toma Kukoč - podnijeli su članovi: Toma Kukoč, Petra Horvat, Nada Dominić Netz, Hrvoje Telišman i Saša Neuberg. 
            /Prijedlog se prilaže ovom zapisniku./

            Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
Budući da je kandidat Toma Kukoč dobio većinu glasova svih prisutnih članova Vijeća, ustvrđujem da Vijeće većinom glasova donosi




Z A K LJ U Č A K
o izboru predsjednika Vijeća Mjesnog odbora Klaka 


	1. Za predsjednika Vijeća Mjesnog odbora Gornja Dubrava izabran je Toma Kukoč. 


	2. Ovaj će zaključak biti objavljen na oglasnoj ploči u sjedištu Mjesnog odbora.

	
		Predsjednik zahvaljuje članovima Vijeća na ukazanom  povjerenju i nastavlja predsjedati.



Ad 5. Izbor potpredsjednika Vijeća

	Predsjednik obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 

	              Prijedlog – da se za potpredsjednika izabere Saša Neuberg - podnijeli su članovi: Toma Kukoč, Petra Horvat, Nada Dominić Netz, Hrvoje Telišman i Saša Neuberg
 /Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog kandidata. 
	Za kandidata Sašu Neuberga glasovalo je osam članova Vijeća. 
Budući da je kandidat Saša Neuberg dobio većinu glasova članova Vijeća, predsjednik utvrđuje da Vijeće većinom glasova donosi 




Z A K LJ U Č A K
o izboru potpredsjednika Vijeća Mjesnog odbora Klaka 

	1. Za potpredsjednika Vijeća Mjesnog odbora Gornja Dubrava  izabran je Saša Neuberg.

	2. Ovaj zaključak bit će objavljen na oglasnoj ploči u sjedištu Mjesnog odbora.

	
            Predsjednik čestita izabranom potpredsjedniku.
            Potpredsjednik zahvaljuje članovima Vijeća.


Ad 6. Pitanja i prijedlozi


	Budući da nitko više ne traži riječ, predsjednik zaključuje sjednicu.
 
Završeno  u 15,35 sati.	

KLASA: 026-02/21-002/970
URBROJ: 251-06-11-509-21-2
Zagreb, 23. lipnja 2021.                 
					
                                                                                                         Predsjednik
 Vijeća Mjesnog odbora
              Klaka

